Document ID: 32014D0358

KOMISSION TÄYTÄNTÖÖNPANOPÄÄTÖS,
annettu 13 päivänä kesäkuuta 2014,
siitä, onko kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskeva eurooppalainen standardi EN 16281:2013 Euroopan parlamentin ja neuvoston direktiivin 2001/95/EY yleisen turvallisuusvaatimuksen mukainen, sekä kyseisen standardin viitetietojen julkaisemisesta Euroopan unionin virallisessa lehdessä
(ETA:n kannalta merkityksellinen teksti)
(2014/358/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 2 kohdan ensimmäisen alakohdan,
sekä katsoo seuraavaa:
(1)
Direktiivin 2001/95/EY 3 artiklan 1 kohdassa valmistajat velvoitetaan saattamaan markkinoille ainoastaan turvallisia tuotteita.
(2)
Direktiivin 2001/95/EY 3 artiklan 2 kohdan toisen alakohdan mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla vahvistetaan kansallisiksi standardeiksi niitä eurooppalaisia standardeja, joiden viitetiedot komissio on julkaissut Euroopan unionin virallisessa lehdessä kyseisen direktiivin 4 artiklan 2 kohdan mukaisesti.
(3)
Direktiivin 2001/95/EY 4 artiklan 1 kohdan mukaan eurooppalaiset standardointiorganisaatiot hyväksyvät eurooppalaiset standardit komission toimeksiantojen perusteella.
(4)
Direktiivin 2001/95/EY 4 artiklan 2 kohdan mukaan komissio julkaisee kyseisten standardien viitetiedot.
(5)
Komissio hyväksyi päätöksen 2010/11/EU (2) turvallisuusvaatimuksista, jotka kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskevien eurooppalaisten standardien on täytettävä direktiivin 2001/95/EY mukaisesti.
(6)
Komissio antoi 10 päivänä toukokuuta 2010 eurooppalaisille standardointielimille toimeksiannon M/465 laatia kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskevan eurooppalaisen standardin, jotta voidaan puuttua pienten osien aiheuttamaan tukehtumisvaaraan, terävien reunojen ja ulkonevien osien aiheuttamaan fyysisten vammojen riskiin sekä sormien kiinnijäämisriskiin. Lisäksi toimeksiannossa pyydettiin yksilöimään lukkojen lapsiturvallisuutta koskevia sopivia testejä, jotta varmistetaan, että niiden rakenteellinen eheys säilyy koko odotetun käyttöiän ja että ne kestävät vanhentumista ja sääaltistusta.
(7)
Vastauksena komission toimeksiantoon Euroopan standardointikomitea (CEN) hyväksyi kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskevan eurooppalaisen standardin EN 16281:2013.
(8)
Eurooppalainen standardi EN 16281:2013 täyttää toimeksiannon M/465 ja on direktiivin 2001/95/EY yleisen turvallisuusvaatimuksen mukainen. Sen viitetiedot olisi julkaistava Euroopan unionin virallisessa lehdessä.
(9)
Tässä päätöksessä säädetyt toimenpiteet ovat direktiivillä 2001/95/EY perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Eurooppalainen standardi EN 16281:2013 ”Lasten turvalaitteet - Kuluttajan asennettavaksi tarkoitetut lapsiturvalliset ikkunoiden ja parvekkeenovien lukituslaitteet - Turvallisuusvaatimukset ja testausmenetelmät” täyttää direktiivin 2001/95/EY yleisen turvallisuusvaatimuksen niiden riskien osalta, jotka se kattaa.
2 artikla
Standardin EN 16281:2013 viitetiedot julkaistaan Euroopan unionin virallisen lehden C-sarjassa.
3 artikla
Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tehty Brysselissä 13 päivänä kesäkuuta 2014.

Labels: 7
3
0